ગુજરાત સંસ્કૃત સાહિત્ય અકાદમીનાં દસ વર્ષ સુધી પ્રમુખ રહી ચૂકેલા અને મહાભારતના વિષય પર અખબારોમાં કોલમ લખી ચૂકેલા ડો. ગોૈતમ પટેલ કહે છે, ‘એક સમયે ગામડાંઓમાં માણભટ્ટ મહાભારતની કથાઓ કરતા હતા, પણ વર્તમાન સમયમાં કેટલાક કથાકારોએ હવે મહાભારત કથા કરવાનું શરૃ કર્યું છે તે સારી વાત છે. મહાભારત એ રામાયણ અને શ્રીમદ્ ભાગવત કરતાં ઘણો મોટો ગ્રંથ છે. આઠ દિવસમાં ઘણી વખત ભાગવત પૂરું નથી થતું ત્યારે મહાભારત પૂર્ણ કરવું અઘરું કાર્ય છે. ભાગવતમાં ૧૮,૦૦૦, રામાયણ (વાલ્મીકિ)માં ર૪,૦૦૦ શ્લોક છે, જ્યારે પૂણેની એક સંસ્થાએ મહાભારત વિશે ખૂબ સંંશોધન કરીને મહાભારતના વોલ્યુમ બહાર પાડ્યા છે તે મુજબ ૯ર,૦૦૦ શ્લોક છે. તેમાં કેટલીક પુરવણી થતાં ૧ લાખ કરતાં પણ વધુ શ્લોક મહાભારતમાં છે. મહાભારત વિશે બહુ ખોટા ખ્યાલો પ્રવર્તી રહ્યા છે. હકીકત એ છે કે મહાભારત એ જીવનની દરેક પળે શીખ આપતો એક મહાન ગ્રંથ છે. સંસ્કૃતના વિદ્વાન ઉપેન્દ્રભાઈએ સાત વખત મહાભારત વાંચ્યું હતું છતાં તેમના ઘરમાં ખૂબ શાંતિ રહી હતી. તેઓ મારા મિત્ર હતા એટલે મહાભારત એ આપસમાં વેરવૃત્તિ વધારે છે એવી માન્યતાઓ ખોટી છે. મહત્ત્વની વાત તો એ છે કે સાંપ્રત સમયમાં જ્યારે કોૈટુંબિક કલેશ વધી રહ્યો છે ત્યારે મહાભારત પરિવારને સાચી દિશા આપવા માટે ખૂબ ઉપયોગી બની શકે તેમ છે. મહાભારત વધુ ને વધુ વંચાય તે જરૃરી છે. કેટલીક યુનિવસિર્ટીઓની કોલેજોમાં સંસ્કૃતના વિષયમાં સભા પર્વ લેવામાં આવે છે તેમાં મહાભારત વિશે શીખવવામાં આવે છે.’